Kahdeksan eduskuntapuolueen puheenjohtajat kohtaavat vaalien alla kahdesti Yle TV1:n puheenjohtajatenteissä, joita juontavat Jan Andersson ja Seija Rautio. Lisäksi Yle järjestää eduskuntavaalien tapaan kuntavaalien alla kattavat puoluepäivät. Päivän aikana esitellään puolueen vaaliteemoja, ehdokkaita ja näkemyksiä ajankohtaisista kuntavaalikysymyksistä verkossa, radiossa ja televisiossa, valtakunnallisesti ja alueellisesti. Puoluepäivän ilta huipentuu puoluejohtajan suoraan tv-puheeseen klo 20 ja puheenjohtajatenttiin klo 21 jälkeen Yle TV1:ssä ja Yle Areenassa. Kuntavaalien tulosta ja tunnelmia seurataan vaali-iltana tulosstudiossa Pasilassa, Helsingin Kuntatalossa ja kaikkien eduskuntapuolueiden vaalivalvojaisissa. Suoraa lähetystä juontavat Johanna Vesikallio ja Matti Rönkä. Asiantuntijoina vaalitulosta analysoivat Sami Borg ja Ari Hakahuhta.